CELEX: E2019J0001
Language: fi
Date: 2019-12-14 00:00:00
Title: Tuomioistuimen Tuomio annettu 14 päivänä joulukuuta 2019 asiassa E-1/19 Andreas Gyrre vastaan Norjan hallitus, jota edustaa lapsi- ja tasa-arvoministeriö (Direktiivi 2005/29/EY – sopimattomat elinkeinonharjoittajien ja kuluttajien väliset kaupalliset menettelyt – liite I – 9 kohta – perätön ilmoitus tai sellaisen perättömän vaikutelman luominen, että tuotetta voidaan myydä laillisesti) 2020/C 90/02

19.3.2020   
            
            
               FI
            
            
               Euroopan unionin virallinen lehti
            
            
               C 90/2
            
         
      TUOMIOISTUIMEN TUOMIO
      annettu 14 päivänä joulukuuta 2019
      asiassa E-1/19
      Andreas Gyrre
      vastaan
      Norjan hallitus, jota edustaa lapsi- ja tasa-arvoministeriö
      
         
            (Direktiivi 2005/29/EY – sopimattomat elinkeinonharjoittajien ja kuluttajien väliset kaupalliset menettelyt – liite I – 9 kohta – perätön ilmoitus tai sellaisen perättömän vaikutelman luominen, että tuotetta voidaan myydä laillisesti)
         
      
      (2020/C 90/02)
      Asiassa E-1/19, Andreas Gyrre vastaan Norjan hallitus, jota edustaa lapsi- ja tasa-arvoministeriö, Borgartingin muutoksenhakutuomioistuin (Borgarting lagmannsrett) on esittänyt EFTAn tuomioistuimelle valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan mukaisen PYYNNÖN, joka koskee sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja neuvoston direktiivin 84/450/ETY, Euroopan parlamentin ja neuvoston direktiivien 97/7/EY, 98/27/EY ja 2002/65/EY sekä Euroopan parlamentin ja neuvoston asetuksen (EY) N:o 2006/2004 muuttamisesta 11 päivänä toukokuuta 2005 annetun Euroopan parlamentin ja neuvoston direktiivin 2005/29/EY ja erityisesti sen liitteessä I olevan 9 kohdan tulkintaa. EFTAn tuomioistuin, toimien kokoonpanossa Páll Hreinsson, presidentti, Bernd Hammermann (esittelevä tuomari) ja Siri Teigum (ad hoc -tuomari), on antanut 14 päivänä joulukuuta 2019 tuomion, jonka tuomiolauselma on seuraava:
      Sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja neuvoston direktiivin 84/450/ETY, Euroopan parlamentin ja neuvoston direktiivien 97/7/EY, 98/27/EY ja 2002/65/EY sekä Euroopan parlamentin ja neuvoston asetuksen (EY) N:o 2006/2004 muuttamisesta 11 päivänä toukokuuta 2005 annetun Euroopan parlamentin ja neuvoston direktiivin 2005/29/EY liitteessä I olevaa 9 kohtaa on tulkittava siten, että se kattaa tilanteet, joissa elinkeinonharjoittaja perättömästi ilmoittaa tai muulla tavoin luo sellaisen perättömän vaikutelman, joka perustuu keskivertokuluttajan kaupallisen ratkaisun tekohetkellä saamaan yleiseen vaikutelmaan, että tuotetta voidaan myydä laillisesti. Tähän arviointiin ei vaikuta se, sovelletaanko sellaista kansallisen lainsäädännön kieltoa, jota sovelletaan nyt käsiteltävässä asiassa, joko siinä ETA-valtiossa, jossa myynti tapahtuu, tai siinä ETA-valtiossa, jossa sitä käytetään, tai molemmissa. Tähän arviointiin ei vaikuta myöskään se, että kyseinen kansallisen lainsäädännön kielto on myöhemmin todettu ETA-oikeuden vastaiseksi.